Title: Indicacions per al professorat
Course: Mobilitzem la informàtica 4t ESO (en català) - Curs 2020/21 > Section: Tema 15. Segona trobada amb l'expert

Professorat

Cal tenir en compte:

Respecte dels continguts

Abans de la trobada amb l'expert, és important que llegeixin el document "Comprovar que és una bona solució" i que responguin a les preguntes que hi ha plantejades. D'aquesta forma podran preparar i arrodonir els documents que mostraran a l'expert i que estan recollits a l'activitat "Preparem la nostra trobada amb l'expert"

Respecte de les activitats

Cal recordar-los-hi la necessitat de recollir en una acta les recomanacions de l'expert. Aquestes recomanacions han de ser la base per decidir si modificar o no la feina feta fins ara. S'ha d'insistir en què un procés tecnològic porta sempre associat un camí en espiral que obliga a replantejar part de la feina per aconseguir avenços.

Respecte de la temporització

Es recomana preparar una llista amb l'ordre d'intervenció dels diferents grups, amb un temps limitat per a cada grup, en funció del nombre d'equips total que hi hagi a l'aula i amb la previsió del temps que necessitarà cada grup per exposar a l'expert els seus dubtes i rebre les seves respostes i recomanacions.