Title: Indicacions per al professorat
Course: Mobilitzem la informàtica 4t ESO (en català) - Curs 2020/21 > Section: Tema 9. Triem la idea definitiva. Dissenyem la solució

Professorat

Cal tenir en compte:

Respecte del vídeo

La visualització d’aquest vídeo pot ser una forma de motivar als alumnes respecte del seu potencial creatiu. No es planteja cap debat al seu voltant, tot i que és recomanable que la seva visualització sigui el punt de partida del treball de l’equip en aquest tema.

Respecte de la temporització

En aquest tema del projecte hi ha tres blocs de treball: "La idea definitiva" , "Dissenyem la solució" i "Prototip de l'app". Es recomana indicar a l'alumnat el temps total que tenen per completar tots tres blocs i deixar que siguin ells qui decideixin com es reparteixen el temps.

Es proposa la següent temporització de les activitats dels tres blocs :

La idea definitiva:

- Valoració de les idees → 30min
- L'oportunitat → 30min

Dissenyem la nostra solució:

- Mapa d'escenaris → 1h
- Mapa de funcionalitats → 1 h

Prototip de l'app:

- Creació del prototip de l'app del grup → 3 h

Cal recordar que la feina que no s'acabi en el temps previst s'haurà d'acabar a casa per tal de no endarrerir-se en els següents temes del projecte.

Respecte de les activitats

Pel tercer bloc del tema ("Prototip de l'app") s'ha de preveure que hi hagi auriculars suficicients per tot l'alumant ja que hi ha activitats que són videotutorials i cada alumne/a haurà de visionar-les/fer-les de manera individual.

Les activitats del tema són grupals. Cal preveure la disposició dels diferents grups a l'aula de manera que puguin treballar plegats en un o dos ordinadors sense fer-se nosa entre ells.

Algunes de les activitats proposades impliquen que els membres dels diferents grups hagin de parlar entre ells, discutir idees i prendre decisions. En començar cada sessió, es recomana recordar a l'alumnat la necessitat de mantenir l'ordre del grup i de parlar entre ells en un volum el més controlat possible per tal de no importunar a la resta de companys i companyes.

Cal escollir una aplicació per fer el prototip. En proposem dues, una instal·lable en ordinadors ("Pencil") i una per treballar online des del navegador ("Moqups"):

- Pencil: cal descarregar la versió per al sistema operatiu de l'ordinador. És programari de codi obert, sense cap mena de restricció d'ús.
- Moqups: es poden crear comptes gratuïts, amb limitació de funcionalitats. Permet el treball en equip i disposa d'un connector (opcional) per al navegador. És possible obtenir un compte gratuït per a centres educatius, segons indica el lloc web (al final de la pàgina).