Title: Tema 1. Som una startup
Course: Mobilitzem la informàtica 4t ESO (en català) - Curs 2020/21

Introducció al curs i coneixements previs

Què us sembla crear una aplicació per a mòbils que sigui útil per a les persones? Podríeu proposar una idea nova? Sou capaços de treballar en grup per fer créixer entre tots aquesta proposta?

Us plantegem posar-vos a prova i aconseguir respondre afirmativament a totes aquestes preguntes. Us proposem que genereu la vostra pròpia startup per engegar aquesta idea d'aplicació mòbil que us volta pel cap. Us reptem a què el resultat sigui tan original i interessant que faci la vida més simple als usuaris.

I, tot plegat, aprenent noves coses i aprenent dels vostres companys i companyes. Tot un curs per endavant per aconseguir-ho, però no esteu sols. El vostre professor o professora us acompanyarà en el camí, experts de la indústria tecnològica us donaran un cop de mà i, sobre tot, els vostres companys i companyes compartiran amb vosaltres preguntes i solucions als Fòrums de dubtes que teniu oberts a cada tema.

Per començar, uns quants consells de Bill Gross, un expert en startups que en la seva conferència TED ens explica què és una startup i quins són els factors fonamentals per aconseguir que tinguin èxit. Escolteu bé la seva anàlisi, els factors que comenta són, en realitat, els passos que anireu fent.

SOM-HI !!!

Gestionem un espai comú: Drive

El primer pas és crear un espai comú de tots els membres de l'equip on us permeti desar, crear i compartir arxius de tots tipus. Aquest espai serà Google Drive.

Per poder accedir a aquest espai haureu de crear cadascun de vosaltres un compte personal gmail que us identificarà i que us permetrà treballar conjuntament.

Visualitzeu el vídeo per conèixer totes les possibilitats que us ofereix Google Drive, les anirem fent servir al llarg del curs.

COMENCEM!!